Are Rights Of Muslims And Non Muslims Equal?
Please refer to the video https://www.youtube.com/watch?v=ro6gxCXNNps
رسول اللہ ﷺ نے جو حکومت الہی حجاز میں قائم کی تھی، اس میں غیر مسلموں کو رہنے کی بھی اجازت نہیں تھی۔ کیونکہ حجاز کی سرزمین کو توحید کے مرکز کے طور پر خدا نے مخصوص کر لیا تھا۔ البتہ جب تک وہ رہے، ان کے انسانی حقوق انھیں میسر تھے۔ ان کی جان و مال کا تحفظ کیا جاتا تھا۔ رسول اللہ نے فرمایا کہ من قتل معاہدًا لم یرح رائحة الجنة، وان ریحہا لیوجد من مسیرة أربعین عامًا“ (بخاری شریف کتاب الجہاد، باب اثم من قتل معاہدًا بغیر جرمِ، ج:۱، ص: ۴۴۸) جو کسی معاہد کو قتل کرے گا وہ جنت کی خوشبو تک نہیں پائے گا، جب کہ اس کی خوشبو چالیس سال کی مسافت سے بھی محسوس ہوتی ہے۔ دماوٴہم کدمائنا“ (۵) ان کے خون ہمارے خون ہی کی طرح ہی ہے۔ ( نصب الرایة، ج:۲، ص: ۳۸۱) ۔ لیکن انھیں ہر سیاسی برابری میسر نہیں تھی۔ پھر صحابہ نے جو حکومت جنگ کی صورت میں فتح کر کے قائم کی، اس میں غیر مسلم سوائے سیاسی حقوق کے باقی سب حقوقو میسر تھے۔ گویا وہ دوسرے درجے کے شہری تھے۔ آج کے دور میں جو حکومتیں ہیں وہ قومی حکومتیں ہیں، ان کی تشکیل کا اصول ہی تمام شہریوں کی مکمل برابری پر ہے۔ ان پر دور رسالت یا دور صحابہ کی حکومت کے قوانین نافذ نہیں کیے جا سکتے۔ کیونکہ نہ انھیں فتح کیا گیا ہے اور نہ حجاز کے علاوہ کوئی میں خدا کی توحید کے مرکز کے طور پر مخصوص کی گئی ہے۔ اس لیے مسلم اور غیر مسلم کی ہر لحاظ سے برابری خصوصا سیاسی برابری کے بارے میں کوئی حدیث آپ کو نہیں مل سکتی۔